07.11 . 2020 Webcafe Джоузеф Робинет Байдън - младши е кандидатът на Демократическата партия за президентските избори в САЩ през 2020 г . Политик с богата история във Вашингтон , Байдън е един от хората с най - много опит из коридорите на властта в американската столица . Бил е сенатор от щата Делауеър в продължение на 36 години , а между 2009 и 2017 г . е вицепрезидент на САЩ . В кампанията за президентските избори от 2020 г . той успя да събере около себе си най - вече гласовете от умереното крило на Демократическата партия , но след като избра за свой партньор в надпреварата сенатор Камала Харис , той си осигури и до голяма степен подкрепата на по - прогресивните демократи . Джо Байдън роден на 20 ноември 1942 г . в град Скрантън в североизточната част на Пенсилвания в католическо работническо семейство . Той учи история и политически науки в университета в Делауеър , където започва да проявява особен интерес към политиката , вдъхновен отчасти от Джон Ф . Кенеди . След дипломирането си през 1965 г . , той влиза в Юридическия факултет в Сиракуза , а година по - късно - през 1966 г . - се жени за Нейлия Хънтър , която среща по време на пролетната си ваканция година по - рано . След завършването си през 1968 г . той започва практика в адвокатска кантора и става активен член на Демократическата партия . През 1970 г . е избран за член на окръжния съвет на окръг Ню Касъл , а през 1971 г . основава и собствена кантора . През 1972 г . 29 - годишният Байдън се кандидатира срещу републиканеца Дж . Калеб Богс за Сената на САЩ и става петият най - млад сенатор в историята на страната . От 1973 до 2009 г . Байдън е сенатор . По време на престоя си в Сенатор си той печели уважение като един от водещите експерти по външна политика , а в продължение на няколко години е председател на Комисията по външни отношения . През 1987 г . Байдън решава за пръв път да се кандидатира за президент на САЩ и макар за известно време да е фаворит сред демократите , скоро излиза информация , че е плагиатствал в част от докладите си като студент в Сиракуза и затова отпада от кампанията на 23 септември същата година . През 2007 г . Байдън отново се кандидатира за президент , но не набира инерция и отпада от надпреварата скоро след това . Година по - късно обаче е посочен от кандидата на демократите Барак Обама за негов партньор в надпреварата . Те се изправят срещу кандидатите на републиканците - сенатор Джон МакКейн и бившия губернатор на Аляска - Сара Пейлин . След като Обама печели изборите , на на 20 януари 2009 г . двамата с Байдън встъпват в длъжност като президент и вицепрезидент на САЩ . На постовете си изкарват два мандата , след като през 2012 г . успяват да победят кандидата на републиканците Мит Ромни и неговия кандидат за вицепрезидент Пол Райън . На поста Обама и Байдън демонстрират близко приятелство и единна политика , която води и до изработването на плана за здравеопазване , известен като " Обамакеър " . През 2015 г . най - големият син на Байдън Бо умира от рак на мозъка . Това е и причината той да не се кандидатира за президент през 2016 г . На 25 април 2019 г . Байдън обяви кандидатурата си в президентските избори на демократите . Като популярен бивш вицепрезидент , той веднага влезе в надпреварата като разпознаваемо име . Макар на първичните избори да тръгна сравнително бавно , впоследствие той се утвърди като водещият кандидат на демократите . Пандемията от коронавирус принуди до голяма степен кампанията на всички демократи да забави своя ход , което в крайна сметка доведе и до това неговият основен опонен Бърни Сандърс да се оттегли преждевременно от битката за номинацията на демократите и да призове да се гласува в полза на Байдън . През последните месеци на кампанията той беше сочен като фаворит в социологическите проучвания , а дни преди вота изследванията определиха , че в национален мащаб той води с около 8 % пред опонента си Доналд Тръмп . Предстои Байдън да навърши 78 години , което означава , че ако встъпи в длъжност през 2021 г . , той би бил най - възрастният президент в историята на САЩ . Джо Байдън е женен два пъти - за Нейлия Хънтър ( от 1966 г . до 1972 г . ) , с която има три деца . През 1972 г . тя обаче катастрофира заедно с дъщеричката им Наоми и двете загиват на място . През 1977 г . Байдън се жени отново - за Джил Байдън , с която живее и до днес . Двамата имат една дъщеря - Ашли .